Felhasználói dokumentáció

A program célja

Az „Akasztófa” egy klasszikus szójáték, ahol a játékosnak egy véletlenszerűen kiválasztott magyar szót kell kitalálnia egyenkénti betűtippeléssel. A játék célja, hogy minél kevesebb hibával kitalálja a szót, mielőtt elfogynának a tippjei.

Hogyan kell játszani?

Először indítsa el a programot. A program kiválaszt egy szót, de nem mutatja meg, csak annyi aláhúzást tesz ki, ahány betűs a szó. Írjon be egy betűt, majd nyomjon Entert. A program megmondja, hogy benne van-e a betű a szóban, ha igen, akkor beírja a megfelelő hely(ek)re, ha nem, akkor elveszít egy tippet. A játék addig megy, amíg ki nem találja a teljes szót (nyert), vagy el nem fogynak a tippjei (vesztett), avagy Entert nyom betű helyett (kilép a játékból).